4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์

ปัจจุบันผลิตภัณฑ์ของบริษัทฯ จะเป็นผลิตภัณฑ์เกี่ยวกับด้านบรรจุภัณฑ์ ซึ่งมีอยู่ด้วยกัน 2 สายผลิตภัณฑ์
ได้แก่

1. บรรจุภัณฑ์พลาสติกประเภทอ่อนตัว (Flexible Packaging)
เพื่อใช้สำหรับบรรจุสินค้าบริโภค(Food) ประเภทอาหาร
จะมีลักษณะหลากหลายชนิดขึ้นอยู่กับความต้องการหรือสายการผลิตของลูกค้า
บรรจุภัณฑ์พลาสติกประเภทอ่อนตัวส่วนใหญ่ จะมีส่วนประกอบของแผ่นพลาสติกได้แก่ โอ.พี.พี (OPP)
ไนล่อน (Nylon) พี.อี.ที (PET) พี.อี. (P.E.) อลูมิเนียมฟอยด์ (ALUMINIUM FOIL)
เม็ดพลาสติก หรือกระดาษชนิดพิเศษซึ่งส่วนใหญ่จะผ่านขั้นตอนการพิมพ์ตามรูปแบบ (Artwork)
ของลูกค้า หลังจากนั้นอาจนำไปเคลือบพลาสติกหรือกาวหรือฉาบด้วยโลหะ (Metallize), ไข
(Wax) อย่างใดอย่างหนึ่ง
หรือหลายอย่างรวมกันตามความเหมาะสมของประเภทสินค้าที่บรรจุอยู่ภายใน
เพื่อที่จะทำหน้าที่ป้องกันและรักษาให้สินค้าคงสภาพที่ดีได้ยาวนาน
หลังจากนั้นจะถูกนำไปตัดเป็นม้วนเพื่อส่งจำหน่ายให้ลูกค้าหรือตัดทำเป็นซองชนิดต่างๆ
ตามคำสั่งซื้อของลูกค้า เช่น ซองชนิดผนึกด้านเดียว สองหรือสามด้าน หรือชนิดซองตั้ง
ซึ่งมีขนาดต่างๆตามที่ลูกค้ากำหนด ซึ่งกลุ่มลูกค้าหลักของบริษัทฯ ได้แก่ กลุ่มอุตสาหกรรมอาหาร
โดยการนำไปใช้บรรจุอาหารประเภทต่าง ๆ เช่น ขนมขบเคี้ยว (SNACK) บะหมี่กึ่งสำเร็จรูป
เครื่องปรุงรส ลูกกวาดและขนมเยลลี่ ซอสปรุงรส เครื่องปรุงรส อาหารแช่แข็ง
อาหารอบแห้งและอื่น ๆ สาหร่ายอบแห้ง เป็นต้น

2. ขวดพีอีที (PET : Polyethylene Terephthalate Bottle)
เพื่อใช้สำหรับบรรจุน้ำดื่มและน้ำมันพืช ซึ่งกลุ่มลูกค้าหลักของบริษัทฯ ได้แก่ กลุ่มน้ำดื่ม
และกลุ่มน้ำมันพืช โดยลูกค้าจะเป็นผู้นำไปบรรจุเอง ได้แก่ น้ำดื่ม น้ำมันพืช ซอสปรุงรส เป็นต้น

ลักษณะการประกอบธุรกิจ

1.  บรรจุภัณฑ์พลาสติกประเภทอ่อนตัว (Flexible Packaging)

คือการนำวัตถุดิบ ซึ่งจะมีส่วนประกอบของแผ่นพลาสติกประเภทต่าง ๆ ได้แก่ โอ.พี.พี (OPP)
ไนล่อน (NYLON) พี.อี.ที (PET) พี.อี. (P.E.) อลูมิเนียมฟอยด์ (ALUMINIUM FOIL)
เม็ดพลาสติก หรือกระดาษชนิดพิเศษ ซึ่งส่วนใหญ่จะผ่านขั้นตอนการพิมพ์ตามรูปแบบ (Artwork)
ขนาด และสี ที่ลูกค้าต้องการ มาทำการขึ้นรูปตามที่ลูกค้าต้องการ
หลังจากนั้นอาจนำไปเคลือบพลาสติกหรือกาวหรือฉาบด้วยโลหะ (Metallize), ไข (Wax)
อย่างใดอย่างหนึ่ง หรือหลายอย่างรวมกันตามความเหมาะสมของประเภทสินค้าที่บรรจุอยู่ภายใน
เพื่อที่จะทำหน้าที่ป้องกันและรักษาให้สินค้าคงสภาพที่ดีได้ยาวนาน
หลังจากนั้นจะถูกนำไปตัดเป็นม้วนหรือตัดทำเป็นซองชนิดต่างๆ
เพื่อส่งจำหน่ายให้แก่ลูกค้าตามคำสั่งซื้อของลูกค้า เช่น ซองชนิดซีลกลาง ซองชนิดผนึกด้านเดียว
สองหรือสามด้าน ซองชนิดซองตั้ง ซึ่งจะมีขนาดต่างๆ ตามที่ลูกค้าเป็นผู้กำหนด
โดยในการดำเนินงานจะมี 4 แผนก 4 ขั้นตอน ดังต่อไปนี้

1.  ขั้นการทำแม่พิมพ์

2.  การพิมพ์

3.  การ LAMINATED

4.  SLITTING

บรรจุภัณฑ์พลาสติกประเภทอ่อนตัว (Flexible Packaging) กลุ่มนี้ บริษัทฯ จะผลิตทั้งแบบ
ซองชนิดซีลกลาง ซองชนิดผนึกด้านเดียว สองหรือสามด้าน ซองชนิดซองตั้ง ซึ่งจะมีขนาดต่างๆ
ตามที่ลูกค้าเป็นผู้กำหนด ปัจจุบันใช้กำลังการผลิตประมาณ 50% ของกำลังการผลิตเต็มที่
กลุ่มลูกค้าหลักจะอยู่ในกลุ่มอุตสาหกรรมอาหาร โดยกลุ่มนี้จะนำบรรจุภัณฑ์ของทางบริษัทฯ
ไปใช้บรรจุอาหารประเภทต่าง ๆ เช่น ขนมขบเคี้ยว (SNACK) บะหมี่กึ่งสำเร็จรูป เครื่องปรุงรส
ลูกกวาดและขนมเยลลี่ ซอสปรุงรส เครื่องปรุงรส อาหารแช่แข็ง อาหารอบแห้งและอื่น ๆ เช่น
สาหร่ายอบแห้ง เป็นต้น

2.  ขวดพีอีที (PET : Polyethylene Terephthalate Bottle)

คือการนำเม็ดพลาสติกแบบ PET (Polyethylene Terephthate) เม็ดพลาสติกแบบ Blue
Master batch มาหลอมเหลว แล้วนำมาขึ้นรูปเป็นรูปขวด โดยมีรูปแบบ ขนาด และสี
ตามแต่ความต้องการของลูกค้า ปัจจุบันผลิตขวดโพลีเอทธิลีนเทเรฟทาเลต (PET Bottle)
ของบริษัทฯ จะมีรูปแบบลวดลายทั่วไปตามที่มีอยู่ในท้องตลาดในปัจจุบัน
และรูปแบบและลวดลายตามความต้องการของลูกค้า โดยลูกค้าจะเป็นผู้ออกแบบมาให้กับทางบริษัทฯ
มีสีสันทั้งแบบสีใส และสีฟ้า โดยขวดสำหรับบรรจุน้ำดื่มจะมีทั้งแบบสีใส และสีฟ้า มีขนาดตั้งแต่ 500
ซีซี 600 ซีซี 750 ซีซี 1500 ซีซี 5 ลิตร และ 6 ลิตร และขวดบรรจุน้ำมันพืชจะมีขนาด 250 ซีซี
1 ลิตร และ 2 ลิตร เป็นต้น

ขวดพีอีที (PET Bottle) จะผลิตและจำหน่ายในลักษณะเป็นงานขวดเรียบร้อยแล้ว
ลูกค้าหลักที่มาสั่งซื้อ จะนำไปบรรจุ น้ำดื่ม และ น้ำมันพืช เช่น น้ำมันพืชหยก และน้ำมันพืชแวว
ปัจจุบันใช้กำลังการผลิต 70% ของกำลังการผลิตเต็มที่

4.2 การตลาดและภาวการณ์แข่งขัน

บริษัท นิปปอนแพ็ค (ประเทศไทย) จำกัด (มหาชน)
เป็นบริษัทผู้ผลิตและจำหน่ายผลิตภัณฑ์เกี่ยวกับด้านบรรจุภัณฑ์ ซึ่งมีอยู่ 2 สายผลิตภัณฑ์ ได้แก่
บรรจุภัณฑ์พลาสติกประเภทอ่อนตัว (Flexible Packaging) และขวดพีอีที (PET :
Polyethylene Terephthalate Bottle)

  4.2.1 กลยุทธ์ทางการตลาด

  กลยุทธ์ด้านผลิตภัณฑ์

บรรจุภัณฑ์พลาสติกประเภทอ่อนตัว (Flexible Packaging) และขวดพีอีที (PET :
Polyethylene Terephthalate Bottle) ของบริษัทฯ
เป็นผลิตภัณฑ์ที่ผลิตด้วยกระบวนการผลิตที่ได้คุณภาพ มีความปลอดภัยต่อผู้บริโภค
ตรงตามคำสั่งซื้อของลูกค้า ใช้วัตถุดิบเป็นส่วนประกอบที่ไม่เป็นอันตรายต่ออาหารที่บรรจุ
ไม่เป็นอันตรายต่อผู้บริโภค ซึ่งบริษัทฯ
ได้รับการรับรองตามมาตรฐานสากลที่องค์กรธุรกิจทั่วโลกให้ความสำคัญ
เพื่อความเป็นเลิศทางด้านคุณภาพ และความมีประสิทธิภาพของการดำเนินงานภายในองค์กร ได้แก่
ISO 9001:2000 GMP และ HACCP ซึ่งผ่านการตรวจสอบ (Certiflied Body) จากหน่วยงาน
URS (United Registrar of Systems Limited) และรับรองผลโดย UKAS (United
Kingdom Accreditation Service) ซึ่งแสดงถึง บริษัทฯ
ได้มีการจัดวางระบบบริหารงานที่มีคุณภาพ โดยเน้นบทบาทของผู้บริหารระดับสูง
ที่จะต้องให้ความสำคัญกับความต้องการ ความคาดหวังของลูกค้า และผู้ที่เกี่ยวข้อง
เพื่อการประกันคุณภาพ ซึ่งทำให้เกิดความเชื่อมั่นในกระบวนการต่างๆ ได้รับการควบคุม
ซึ่งสามารถตรวจสอบได้โดยผ่านเอกสารที่ระบุขั้นตอน และวิธีการทำงาน
เพื่อให้มั่นใจได้ว่าบุคลากรของบริษัทฯ รู้หน้าที่ความรับผิดชอบและขั้นตอนต่างๆ ในการปฏิบัติงาน
โดยมีการฝึกอบรมบุคลากรของบริษัทฯ ให้ความรู้และทักษะในการปฏิบัติงาน มีการจดบันทึกข้อมูล
รวมทั้งมีการตรวจสอบการปฏิบัติงานว่าเป็นไปตามที่ระบุไว้ในเอกสารหรือไม่
และมีการแก้ไขข้อผิดพลาดรวมทั้งมีแนวทางในการป้องกันข้อผิดพลาดเดิม
ซึ่งประโยชน์ที่ได้รับภายในองค์กร  ทำให้มีกระบวนการทำงานที่เป็นระบบยิ่งขึ้น
ส่งผลให้คุณภาพสินค้าดีขึ้น ทั้งยังสามารถช่วยลดค่าใช้จ่ายที่เกิดจากของเสียได้อย่างเป็นรูปธรรม
ทำให้เกิดประสิทธิภาพและประสิทธิผลในการทำงานดีขึ้น มีระบบเอกสารที่ดีขึ้น ซึ่งสิ่งต่าง ๆ เหล่านี้
ส่งผลให้ลูกค้าเกิดความมั่นใจในผลิตภัณฑ์ของบริษัท
ลูกค้าเกิดความพึงพอใจสามารถสร้างความสัมพันธ์อันดีกับลูกค้าได้มากยิ่งขึ้น
และสามารถเพิ่มศักยภาพในการแข่งขันได้ในระยะยาว

กลยุทธ์ด้านราคา

การตั้งราคาสินค้าของบริษัทฯ ต้องทำให้ลูกค้ารู้สึกคุ้มค่า และสร้างความพอใจให้แก่ลูกค้า
เมื่อเปรียบเทียบกับราคาของคู่แข่งในระดับเดียวกัน และราคาสินค้าของบริษัทฯ
ยังถือเป็นมาตรฐานราคาตลาด เนื่องจากส่วนแบ่งการตลาดของบริษัทที่มีอยู่

กลยุทธ์ด้านช่องทางการจัดจำหน่าย

ผลิตภัณฑ์ของบริษัทฯ ในส่วนของบรรจุภัณฑ์พลาสติกประเภทอ่อนตัว (Flexible Packaging)
และขวดพีอีที (PET : Polyethylene Terephthalate Bottle)
เป็นสินค้าที่ผลิตเพื่อการจำหน่ายในประเทศ โดยบรรจุภัณฑ์พลาสติกประเภทอ่อนตัว (Flexible
Packaging) บริษัทฯ จะจำหน่ายโดยตรงให้กับลูกค้า ซึ่งเป็นผู้ผลิตสินค้าชนิดต่างๆ
ที่ต้องการบรรจุภัณฑ์ไป เพื่อการหีบห่อสินค้าของตน
โดยมีทีมงานการตลาดและการขายเฉพาะด้านที่ผ่านการฝึกอบรม
และดูงานด้านบรรจุภัณฑ์เฉพาะด้านทั้งในประเทศและต่างประเทศ
เพื่อให้เกิดความชำนาญพิเศษและการตอบสนองต่อความต้องการแก่ลูกค้าทั้งในปัจจุบันและอนาคตได้อย่างถูกต้องและแม่นยำ
ในส่วนของขวดพีอีที (PET : Polyethylene Terephthalate Bottle)
เป็นสินค้าที่ผลิตเพื่อการจำหน่ายในประเทศเช่นกัน โดยขวดพีอีที (PET : Polyethylene
Terephthalate Bottle) บริษัทฯ จะจำหน่ายโดยตรงให้กับลูกค้า ซึ่งเป็นผู้ผลิตน้ำดื่ม
และน้ำมันพืช เช่น น้ำมันพืชหยก น้ำมันพืชแวว
หรือตัวแทนซึ่งเป็นลูกค้าที่จำหน่ายขวดในราคาส่งให้กับลูกค้ารายย่อยอีกทอดหนึ่ง

บริษัทฯ จำหน่ายสินค้าโดยตรงแก่ผู้ซื้อ กลุ่มลูกค้าจะอยู่ในอุตสาหกรรมอาหารต่าง ๆ

-   ลูกกวาดและเยลลี่

-   ขนมขบเคี้ยว

-   ซองบรรจุซอส และเครื่องปรุง

-   บะหมี่กึ่งสำเร็จรูป

-   น้ำดื่ม และน้ำแร่

-   น้ำมันพืช และซอสปรุงรส

-   อื่น ๆ

  เป็นการกระจายความเสี่ยงของบริษัทฯ ไม่ให้กระจุกตัวในธุรกิจใดธุรกิจหนึ่งมากเกินไป

กลยุทธ์ด้านการประชาสัมพันธ์

ปัจจุบัน บริษัทฯ มีการพัฒนาระบบบริหารความสัมพันธ์กับลูกค้า
เป็นการพัฒนากระบวนการตลาดการขาย และการให้บริการกับลูกค้า ดำเนินนโยบาย Customer
Visit โดยทีมงานบริหารระดับสูงและทีมงานขายที่มีประสบการณ์ในการจำหน่ายบรรจุภัณฑ์
ทั้งบรรจุภัณฑ์พลาสติกประเภทอ่อนตัว (Flexible Packaging) และ ขวดพีอีที (PET :
Polyethylene Terephthalate Bottle)
และมีความรู้ความเข้าใจในตัวบรรจุภัณฑ์เป็นอย่างมากในการสร้างความผูกพันและความเชื่อมั่นให้แก่ลูกค้า
และพัฒนาให้มาเป็นคู่ค้ากับทางบริษัทฯ ในที่สุด
ทำการวิเคราะห์จัดหมวดหมู่ของลูกค้าเพื่อแยกแยะเลือกเฟ้นลูกค้าคุณภาพที่ต้องสร้างและรักษาให้ความสำคัญอย่างใกล้ชิด
ดูแลให้บริการเป็นพิเศษ
เน้นกลุ่มลูกค้าปานกลางที่มีแนวโน้มการขยายตัวสูงเพื่อที่ให้มาเป็นคู่ค้ากับทางบริษัทฯ ในที่สุด

4.2.2 กลยุทธ์ทางการแข่งขัน

กลยุทธ์ในการแข่งขัน ของบริษัท นิปปอนแพ็ค (ประเทศไทย) จำกัด (มหาชน)
เนื่องจากผลิตภัณฑ์บรรจุภัณฑ์ของบริษัทฯ
จัดเป็นสินค้าอุตสาหกรรมประเภทที่ต้องส่งต่อให้ผู้ผลิตเพื่อนำไปบรรจุสินค้าเพื่อจำหน่ายแก่ผู้บริโภค
ผู้ผลิตเหล่านี้จึงต้องการผลิตภัณฑ์ของบริษัทฯ อย่างต่อเนื่องและเป็นจำนวนมาก
ดังนั้นกลยุทธ์สำคัญที่บริษัทฯ ใช้ในการดำเนินธุรกิจ คือ

1.การสร้างความพึงพอใจสูงสุดให้แก่ลูกค้า

โดยการผลิตสินค้าให้ได้คุณภาพ รักษาระดับมาตรฐานการผลิตและการให้บริหาร
จัดส่งสินค้าให้ตรงเวลาตรงตามข้อกำหนดในเวลาที่นัดหมาย มีบริการหลังการขายที่ดี

2. ราคาต้องแข่งขันได้ในตลาด

นโยบายการตั้งราคาสินค้าของบริษัทฯ บริษัทฯ จะทำการกำหนดราคา
โดยยึดตามนโยบายของฝ่ายบริหาร ซึ่งให้แนวทางด้วยการแบ่งสายผลิตภัณฑ์ออกเป็น 2 กลุ่ม
โดยระดับราคาของสินค้าจะขึ้นอยู่กับความซับซ้อนของกระบวนการผลิต และราคาวัตถุดิบในตลาด

3. เน้นตรงจุดลูกค้ากลุ่มเป้าหมาย

บริษัทฯ เน้นตรงจุดลูกค้ากลุ่มเป้าหมาย ที่เป็นผู้นำในอุตสาหกรรมผู้ผลิตสินค้าบริโภค
เพื่อนำไปใช้บรรจุอาหารประเภทต่าง ๆ เช่น ขนมขบเคี้ยว (SNACK) บะหมี่กึ่งสำเร็จรูป
เครื่องปรุงรส ลูกกวาดและขนมเยลลี่ ซอสปรุงรส เครื่องปรุงรส อาหารแช่แข็ง
อาหารอบแห้งและอื่น ๆ เช่น สาหร่ายอบแห้ง ตลอดจน บรรจุน้ำดื่ม และน้ำมันพืช เช่น
น้ำมันพืชหยก น้ำมันพืชแวว เป็นต้น

  4. มีการวิจัยและพัฒนาสินค้าอยู่ตลอดเวลา

บริษัทฯ ได้พัฒนาบรรจุภัณฑ์ใหม่ๆ ออกสู่ตลาดอย่างต่อเนื่อง
รวมถึงขยายตลาดใหม่เพื่อให้มีฐานลูกค้าที่กว้างขึ้น พัฒนาและปรับปรุงขบวนการผลิต
เพื่อสร้างโอกาสทางการตลาดและหรือลดต้นทุนการผลิตให้แก่ลูกค้า โครงการต่างๆ
ที่เกิดขึ้นอาจเป็นไปตามความต้องการของลูกค้าและหรือตามแผนงานของบริษัท

5.  สร้างความสัมพันธ์อันดีระหว่างลูกค้ากับบริษัทฯ

บริษัทฯ มีเป้าหมายพัฒนาและรักษาคุณภาพของผลิตภัณฑ์ให้ได้มาตรฐานเป็นที่ยอมรับแก่ลูกค้าทั้งหลาย
บริษัทฯ มีลูกค้ารายใหญ่ซึ่งเป็นลูกค้าประจำและเป็นผู้ผลิตสินค้าบริโภคประเภทอาหาร น้ำดื่ม
และน้ำมันพืช ในระยะที่ผ่านมาบริษัทมีความสัมพันธ์ที่ดีกับลูกค้ามาโดยตลอด
โดยเฉพาะลูกค้ารายใหญ่ซึ่งมีการทำธุรกิจกับบริษัทฯ มาเป็นเวลานาน บริษัทฯ
จะเน้นเรื่องคุณภาพและบริการของสินค้าเป็นสำคัญ
ตลอดจนมีโครงการปรึกษาหารือและร่วมมือกับลูกค้า เพื่อให้แผนการลงทุนของบริษัทฯ
เป็นไปในทิศทางที่สอดคล้องกับความต้องการของลูกค้าในด้านต่างๆ ซึ่งรวมถึง การผลิต
การขยายกำลังการผลิต การขยายสายการผลิตผลิตภัณฑ์ใหม่ของลูกค้าในอนาคต
เพื่อให้เกิดประโยชน์ร่วมกันระหว่างบริษัทฯ และลูกค้า นอกจากนั้น บริษัทฯ
ยังได้จัดให้มีทีมงานบริการการขาย การติดตาม
การประเมินและการแก้ไขการจัดส่งให้มีประสิทธิภาพมากขึ้น ทั้งในด้านการตรงต่อเวลา
ตรงตามจำนวน คุณภาพ และข้อกำหนดอื่นๆ ที่ลูกค้าต้องการ โดยในช่วงที่ผ่านมา บริษัทฯ
ได้รับการสนับสนุนจากลูกค้าเป็นอย่างดีเสมอมาจะเห็นได้ว่าลูกค้า 10
รายแรกของบริษัทมียอดขายรวมไม่ต่ำกว่า 75% ของยอดขายทั้งสิ้น

  ---------------------------------------------- ------------------------
  รายชื่อบริษัท                                      % จากยอดขายสุทธิ

  1. บริษัท ผลิตภัณฑ์อาหารศรีสยาม จำกัด                 15.37

  2. บริษัท ล่ำสูง (ประเทศไทย) จำกัด (มหาชน)          14.98

  3. บริษัท กรุงเทพน้ำทิพย์ จำกัด                       14.59

  4. บริษัท สยามเดลี่ฟู้ดส์ จำกัด                        5.91

  6. บริษัท ทีทีซี น้ำดื่มสยาม จำกัด                      4.88

  5. บริษัท สยามราชบุรี อุตสาหกรรม จำกัด               4.74

  7. บริษัท ผลิตภัณฑ์อาหารกิมเฮง จำกัด                  3.89

  8. บริษัท กรีนฟิลด์ โพรดักชั่น จำกัด                    3.81

  9. บริษัท บลูสกาย วอเตอร์ จำกัด                     2.94

  10. บริษัท สยาม ซอฟท์ ดริ้ง จำกัด                    2.89
  ---------------------------------------------- ------------------------

4.2.3 การวิเคราะห์สภาพแวดล้อม (SWOT ANALYSIS)

จุดเด่น (Strength)

เนื่องจากบริษัทฯ มีการผลิตอยู่ 2 ประเภท ซึ่งถือว่าเป็นจุดเด่นในการตลาดคือ

1.  บรรจุภัณฑ์พลาสติกประเภทอ่อนตัว (Flexible Packaging)

2.  ขวดพีอีที (PET : Polyethylene Terephthalate Bottle)

ซึ่งทางบริษัทฯ สามารถที่จะ supply สินค้าให้กับลูกค้าบางกลุ่มได้แบบครบวงจร
ในผลิตภัณฑ์ของบริษัททั้ง 2 ประเภท
ตลอดจนผู้บริหารของบริษัทมีความสนิทสนมเป็นส่วนตัวกับเจ้าของบริษัท
โดยเฉพาะกลุ่มผลิตภัณฑ์อาหาร ซึ่งถือว่าเป็นลูกค้าหลักของบริษัทฯ
เนื่องจากกรรมการผู้บริหารเคยเป็นผู้บริหารอยู่ในกลุ่มอุตสาหกรรมอาหารมาก่อน
ดังนั้นจึงมีความได้เปรียบในการเจรจาติดต่อ และมีความสะดวกค่อนข้างมาก

จุดด้อย (Weakness)

เนื่องจากบริษัทฯ มีการผลิตอยู่ 2 ประเภท ดังนั้นเมื่อมีการผันผวนเรื่องราคาวัตถุดิบ ทางบริษัทฯ
เองจึงต้องมีภาระแบกรับต้นทุนที่สูงขึ้นทั้ง 2 ผลิตภัณฑ์ ของบริษัทฯ
ซึ่งยากต่อการบริหารวัตถุดิบและต้นทุนในบางโอกาสที่มีการผันผวนต่อราคาวัตถุดิบแต่จากประสบการณ์และผลประกอบการที่ผ่านมาใน
3 ปี บริษัทฯเองได้พยายามบริหารจุดด้อยโดยไม่ได้ก่อให้เกิดความเสียหายมากนัก
โดยเฉพาะการประมาณการในการสั่งซื้อวัตถุดิบที่มีข้อจำกัดของอายุการใช้งาน

โอกาสในอุตสาหกรรม (Opportunities)

อุตสาหกรรมบรรจุภัณฑ์เป็นสินค้าที่มีความจำเป็นต่อผู้บริโภคโดยตรง โดยเฉพาะทางด้าน CONSUMER
ซึ่งถือเป็นกลุ่มผู้ใช้บรรจุภัณฑ์เกือบทุกประเภทกลุ่มใหญ่ จากอัตราเติบโตในการใช้มาตลอดทุก ๆ ปี
ดังนั้น จึงคาดหมายได้ว่า จากความจำเป็นของอุตสาหกรรมต่างๆ
ที่จำเป็นต้องใช้บรรจุภัณฑ์ประเภทต่างๆ
ในการบรรจุหีบห่อผลิตภัณฑ์ของตนเองจึงเป็นโอกาสของอุตสาหกรรมบรรจุภัณฑ์ที่จะไปได้ตลอดในอนาคต

อุปสรรคในอุตสาหกรรม (Treat)

อุปสรรคในอุตสาหกรรมบรรจุภัณฑ์
โดยภาพรวมมีผลมาจากวัตถุดิบที่ใช้ในการผลิตแต่ละประเภทหลากหลาย
ซึ่งยังต้องพึ่งพาการนำเข้าจากต่างประเทศ ก็จะมีผลกระทบจากอัตราแลกเปลี่ยน
หรือแม้กระทั่งนโยบายภาษีนำเข้าของรัฐบาล ตลอดจนอุปสรรคในการขอคืนภาษีในรูปแบบต่างๆ
ไม่ว่าจะเป็น BOI หรือ มาตรา 19 ทวิ ฯลฯ ก็ไม่คล่องตัว ล่าช้าจนทำให้การส่งออก เมื่อคำนวณ
ต้นทุนก็ไม่ชัดเจน ยากที่จะแข่งขันกับประเทศเพื่อนบ้านด้วยกันในเอเซียน เช่น มาเลเซีย,
สิงคโปร์, อินโดนีเซีย

4.2.4 ส่วนแบ่งการตลาด

บริษัท นิปปอนแพ็ค (ประเทศไทย) จำกัด (มหาชน) มีส่วนแบ่งการตลาด
ด้านบรรจุภัณฑ์พลาสติกประเภทอ่อนตัว (Flexible Packaging) อยู่ที่ประมาณ 6%
ของส่วนแบ่งการตลาดที่มีทั้งหมด ซึ่งอยู่ในอันดับที่ 5 ในตลาด

[]

แหล่งข้อมูล : ฝ่ายการตลาดของบริษัทฯ

บริษัท นิปปอนแพ็ค (ประเทศไทย) จำกัด (มหาชน) มีส่วนแบ่งการตลาด ด้านขวดพีอีที (PET :
Poly Ethylene Terephthalate Bottle) อยู่ที่ประมาณ 16%
ของส่วนแบ่งการตลาดที่มีทั้งหมด ซึ่งอยู่ในอันดับที่ 2 ในตลาด

  []

  แหล่งข้อมูล : ฝ่ายการตลาดของบริษัทฯ

บริษัทฯ มีการพัฒนาคุณภาพตลอด เพื่อรักษาฐานลูกค้า โดยมีการเน้นการให้บริการ ราคาที่เหมาะสม
ร่วมกับลูกค้าในการแก้ปัญหาต่าง ๆ นอกจากนี้ บริษัทฯ ยังมีข้อได้เปรียบคู่แข่งขัน คือ
ในกลุ่มผู้ซื้อสินค้าของบริษัทฯ เดิมอย่างต่อเนื่องประมาณ 28% ของยอดขายทั้งหมด
ซึ่งถือเป็นกลุ่มผู้ซื้อหรือเป็นคู่ค้าหลักของบริษัท

4.2.5 ปัจจัยแห่งความสำเร็จ (Successfully Factors)

อุตสาหกรรมบรรจุภัณฑ์ โดยภาพรวมของประเทศในภาวะเศรษฐกิจฟื้นตัว
และกำลังเติบโตความสำเร็จจะเกิดขึ้นได้จากคุณภาพ มาตรฐานผลิตภัณฑ์ในรูปแบบใหม่ ๆ
ที่มีเงินทุนไม่สูงมาก
เหมาะสมกับยุคสมัยของผู้บริโภคและอุตสาหกรรมที่เกี่ยวเนื่องในการใช้บรรจุภัณฑ์ประเภทต่างๆ
และราคาที่เหมาะสม และสามารถแข่งขันได้ในตลาดเป็นปัจจัยที่สำคัญ เช่นกัน

4.2.6 ปัจจัยภายนอก (External Factors)

อุตสาหกรรมบรรจุภัณฑ์
มีหลากหลายรูปแบบและแต่ละประเภทก็มักจะมีวัตถุดิบที่ใช้งานเกี่ยวข้องกับเม็ดพลาสติกซึ่งก็จะมีผลกระทบทันทีเมื่อสถานการณ์น้ำมันในตลาดโลกผันแปรยากแก่การควบคุมให้คงที่
เนื่องจากประเทศเราต้องพึ่งพาวัตถุดับจากภายนอกประเทศเป็นส่วนใหญ่

4.2.7 อำนาจต่อรองของผู้ซื้อและผู้ขาย (Bargaining of Supplier and Seller)

ในด้านการเป็นผู้ซื้อ อุตสาหกรรมบรรจุภัณฑ์ แบ่งกลุ่มการใช้งานจำนวนมาก โดยเฉพาะบริษัท
นิปปอนแพ็ค (ประเทศไทย) จำกัด (มหาชน) Suppliers ของบริษัทฯ ส่วนใหญ่ประมาณ 80%
เป็นผู้ผลิตในประเทศ ซึ่งวัตถุดิบแต่ละรายการทางบริษัทฯ จะมี Suppliers
เพื่อไว้เปรียบเทียบราคาและคุณภาพและเงื่อนไขอื่นๆ 2 ถึง 3 ราย เพื่อป้องกันปัญหาต่าง ๆ ดังนั้น
นโยบายการซื้อวัตถุดับจาก Suppliers จึงไม่มีปัญหาเรื่องการถูกบีบรัดเอาเปรียบ
จึงสามารถสรุปได้ว่า บริษัทฯ และ Suppliers อยู่ในลักษณะพึ่งพาอาศัยซึ่งกันและกัน

ในด้านการเป็นผู้ขาย บริษัทฯ เริ่มก่อตั้งมาตั้งแต่ปี พ.ศ. 2531
มีลูกค้าที่ผูกพันทางด้านธุรกิจมานานกว่า 12 ปี ดังนั้นนโยบายด้านการขายของบริษัทฯ
และลูกค้าโดยรวมจะมีลักษณะแบบพึ่งพาอาศัยซึ่งกันและกัน โดยบริษัทฯ จะเน้นการให้บริการ
ราคาที่เหมาะสม ตลอดจนจะร่วมกันแก้ปัญหาต่างๆ กับลูกค้าอย่างใกล้ชิด
และมีการหารือในบางโอกาสกับผู้ผลิตสินค้าซึ่งอยู่ในอุตสาหกรรมเดียวกัน
เพื่อป้องกันปัญหาที่จะเกิดขึ้นกับลูกค้าให้ข้อมูล เพื่อให้ผู้ผลิตต้องมาแข่งขันกันอย่างไม่จำเป็นดังนั้น
จึงสรุปได้ว่าลักษณะธุรกิจบรรจุภัณฑ์ซึ่งบริษัทฯ ผลิตอยู่มีการแข่งขันไม่รุนแรงและสามารถควบคุมได้

4.3 กระบวนการผลิต

ขั้นตอนการผลิต : บรรจุภัณฑ์พลาสติกประเภทอ่อนตัว (Flexible Packaging)

ขั้นที่ 1 : การทำแม่พิมพ์

นำแบบ Art Work ไปทำฟิล์มแผ่นใหญ่ ขนาดกว้าง 1 เมตร แล้วทำการย่อ –
ขยายตามขนาดที่ลูกค้าต้องการโดยเครื่อง Automatic แล้วนำไปแยกสีต่างๆ
ตามรายละเอียดที่ลูกค้าต้องการ จะได้แผ่นฟิล์มแต่ละสีมีรูปภาพต่างๆกัน แล้วนำไปถ่ายลงบนแม่พิมพ์
Plate Cylinder
(ลูกเหล็กที่เคลือบน้ำยาไวแสง)โดยการยิงแสงสีม่วงเพื่อให้ภาพบนแผ่นฟิล์มเกาะติดลงไปในแม่พิมพ์แล้วนำไปชุบโครเมียมเคลือบผิวให้แข็งแรง
เพื่อจะใช้งานได้นานก็จะได้แม่พิมพ์ที่พร้อมจะใช้งานได้

ขั้นที่ 2 : การพิมพ์

เมื่อได้แม่พิมพ์แล้ว ก็จะส่งแม่พิมพ์ไปที่แผนกพิมพ์ ซึ่งจะมีการพิมพ์งานตามจำนวนสีที่ลูกค้าต้องการ
โดยจะพิมพ์ ได้ถึง 7 และ 8 สี ด้วยความเร็ว 120 เมตร/นาที โดยใช้วัตถุดิบ เช่น OPP PET
NYLON GLASSINE ฯลฯ

ขั้นตอนที่ 3 : การ LAMINATED

หลังจากที่ได้ม้วนงานที่มาจากแผนกพิมพ์แล้ว ก็มาผ่านขบวนการเคลือบซึ่ง มีอยู่ 3 วิธี

1. WET LAMINATED คือ การเอาม้วนพิมพ์มา Laminate กับวัตถุอย่างอื่น เช่น Aluminium
Foil ML/CPP PP PE และ EAA โดยใช้ PE เป็นตัวประสาน

2. DRY LAMINATED คือ การเอาม้วนพิมพ์มา Laminate กับวัสดุอื่น เช่น ML/CPP ML/OPP
CPP LDPE ฯลฯ โดยใช้กาวเป็นตัวประสาน

3. WAX คือ การเอาม้วนพิมพ์ซึ่งส่วนใหญ่จะเป็นกระดาษ Glassine โดยเอาไขมัน (WAX)
มาเคลือบบนผิวกระดาษ ซึ่งส่วนใหญ่จะนำไปเป็นบรรจุภัณฑ์ชนิดต่างๆ เช่น ซองสบู่ ซองหมากฝรั่ง
ฯลฯ

ขั้นที่ 4 : การ SLITTING

หลังจากการเคลือบในระบบต่างๆ แล้ว
ก็จะนำม้วนฟิล์มมาทำการตัดซอยตามขนาดที่ต้องการนำไปทำซอง เพื่อทำถุง/ซอง
ตามที่ลูกค้าต้องการ ซึ่งในการทำถุง/ซองนั้น สามารถทำได้ทั้งแบบซีล 3 ด้าน และซีลกลาง
หรือซอยขอบเป็นม้วนตามขนาดต่างๆ เพื่อลูกค้าจะนำไปผลิตซองบรรจุอาหารและผลิตภัณฑ์ภาย

แผนภูมิแสดงขั้นตอนการผลิต

บรรจุภัณฑ์พลาสติกประเภทอ่อนตัว (Flexible Packaging)

ปัจจุบันทางบริษัทมีเครื่องพิมพ์ที่ได้มาตรฐาน 2 เครื่องที่ใช้ในการพิมพ์
ซึ่งมีความทันสมัยเพียงพอสำหรับลูกค้าในประเทศ และส่วนการเคลือบในระบบ Extrusion
Laminator และ Dry Laminator ในปัจจุบันมีระบบที่ดีกว่าของบริษัท
ซึ่งใช้ในอุตสาหกรรมอาหารและเป็นกลุ่มลูกค้าที่ไม่มากนัก
ขณะเดียวกันทางบริษัทกำลังศึกษาเทคโนโลยีการพิมพ์ที่ทันสมัยและตัวประสานที่ปลอดภัยมาใช้ในการเคลือบ
ซึ่งในอนาคตหากกลุ่มลูกค้าเป้าหมายมีจำนวนมากขึ้นและบริษัทมีส่วนแบ่งทางการตลาดมากกว่านี้
ทางบริษัทฯ คาดว่าน่าจะมีการลงทุนเพิ่มขึ้นในโอกาสต่อไป

ขั้นตอนการผลิต : ขวดพีอีที (PET : Polyethylene Terephthalate Bottle)

1. จัดเตรียมเม็ดพลาสติก Polyethylene Terephthate (PET) ตามเกรดที่ผลิตลงใน
Hopper เพื่อกำจัดความชื้นแล้วผ่านตัวดูดตามท่อเข้าไปหลอมเหลวในหัว T-DIE เพื่อยิงหลอด
Tube ขึ้นรูปตามขนาดที่ต้องการ

2. เมื่อหัว T-DIE ยิงหลอด (Tube) ออกมาตามขนาดที่ต้องการแล้ว จะถูกลำเลียงเข้าไปใน
Blow Molding เพื่อขยายหลอด (Tube) โดยระบบลมไฮดรอลิกแรงสูง และหลอดจะขยายตัวตาม
Molding ออกมาเป็นขวดตามต้องการ

3. เมื่อหลอดถูกขยายออกมาเป็นขวดตามที่ต้องการแล้ว
จะถูกกระแทกลงมาสู่ทางลำเลียงผ่านการตรวจสอบมาตรฐานก่อนการบรรจุลงกล่องพร้อมจัดส่งให้ลูกค้าต่อไป

แผนภูมิแสดงขั้นตอนการผลิต

ขวดพีอีที (PET : Poly Ethylene Terephthalate Bottle)

ปัจจุบันบริษัทใช้กำลังการผลิตไปเพียง 70% ซึ่งคาดว่าในปี 2553 – 2554
ถ้าตลาดมีการขยายตัวเพิ่มขึ้นทางบริษัทฯ ก็พร้อมที่จะขยายการผลิต และเครื่องจักรที่ทางบริษัทฯ
ใช้อยู่ในปัจจุบันเป็นเครื่องจักรที่มีความทันสมัยค่อนข้างสูง โดยนำเข้าเครื่องจักรมาจากประเทศญี่ปุ่น
และพร้อมที่จะขยายเครื่องจักรใหม่เพื่อเพิ่มศักยภาพในการผลิตให้ทันสมัย
และเหมาะสมกับความต้องการของตลาด
ซึ่งคาดว่าจะมีการเปลี่ยนแปลงในเรื่องของรูปแบบบรรจุภัณฑ์ที่หลากหลายขึ้น มีสีสันเพิ่มขึ้น
เพื่อให้เกิดแรงจูงใจ ทั้งนี้สืบเนื่องจาก ในปัจจุบันบรรจุภัณฑ์มีการเปลี่ยนรูปแบบค่อนข้างเร็ว
วัตถุดิบที่ใช้ก็แตกต่างกันไปตามความต้องการของสินค้า การลงทุนในเครื่องจักร
จำเป็นจะต้องศึกษาโอกาสและความเป็นไปได้ของตลาดด้วย

การวิจัยและพัฒนา

“ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์ได้ยกเลิกหัวข้อนี้”